
	SOCIETATEA NAȚIONALĂ 

DE CRUCE ROȘIE DIN ROMÂNIA

FILIALA JUDEȚEANĂ DÂMBOVIȚA

    
	JUDEȚUL DÂMBOVIȚA

COMUNA VULCANA-BĂI

	str. Alexandru Ioan CUZA, nr,1, Târgoviște

telefon/fax: 004-0245-211.294

e-mail: crrdb@yahoo.com    


	str. Vlad ȚEPEȘ, nr. 18, 

comuna Vulcana-Băi,

tel. 0245.230.890/fax: 0245.230.904

e-mail: primaria@vulcanabai.ro 

	Nr. ____ din ___ __________ 2022
	Nr. ____ din ___ __________ 2022


CONVENTIE DE COOPERARE
între

COMUNA VULCANA-BĂI

și

SOCIETATEA NAȚIONALĂ DE CRUCE ROȘIE DIN ROMÂNIA,
FILIALA JUDEȚEANĂ DÂMBOVIȚA
CAPITOLUL I – Principii generale

1.1. - Prezenta convenție de cooperare are la bază prevederile art.129 alin. (1), alin. (2) lit. e) coroborat cu alin.(9) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și cele ale art. 8 și art. 11 din Legea Societății Naționale de Cruce Roșie din România nr.139/1995, cu modificările și completările ulterioare și are ca obiect cooperare între COMUNA VULCANA-BĂI și Societatea Națională de Cruce Roșie din România – Filiala Județeană Dâmbovița pentru intervenția în susținerea persoanelor vulnerabile din punct de vedere social și în caz de calamități/dezastre, pentru punerea în practică a politicilor de siguranță și suport social, aplicarea programului de promovare a sănătății și educație pentru sănătate și acordare de prim ajutor în procesul instructiv-educativ.

1.2. - Orice instituție guvernamentală, neguvernamentală, donatori internaționali, companii private pot fi implicate ca partener în programe de promovare a sănătății și educație pentru sănătate – prim ajutor, siguranță, în limitele programului respectiv și a prezentei convenții.

1.3. - Astfel de parteneriate pot avea acces atât la fonduri bugetare, extrabugetare, din sponsorizări, colaborări sau fonduri de la diferite organizații donatoare.

1.4. - Prezenta convenție de cooperare are drept rezultat:

1.4.1. - asigurarea educației pentru păstrarea condițiilor de siguranță, formarea comportamentelor sanogene, acordarea de prim ajutor, susținerea persoanelor vulnerabile în situații de urgență;

1.4.2. - introducerea în fiecare obiectiv de lucru al COMUNEI VULCANA-BĂI a punctului de prim ajutor (trusă sanitară) pentru cazurile de accident, prin încurajarea personalului angajat de a urma cursurile de pregătire continuă în domeniul promovării sănătății, a educației pentru sănătate și acordare de prim ajutor premedical în caz de accidente, cât și realizarea unor cursuri de formare de formatori sau alte cursuri autorizate;

1.4.3. - derularea de activități publice în parteneriat cu instituții naționale și internaționale recunoscute în domeniu;

1.4.4. - participarea la competiții europene și internaționale, schimburi de experiență, încheierea de parteneriate cu societăți naționale sau cu alți parteneri tradiționali interni sau externi;

1.4.5. - intervenția comună în situații de calamități, dezastre;

1.4.6. - susținerea persoanelor vulnerabile din COMUNA VULCANA-BĂI și din județul Dâmbovița, precum și a programelor și cheltuielilor Societății Naționale de Cruce Roșie din România – Filiala Județeană Dâmbovița.

CAPITOLUL II – Principalele responsabilități ale Societății Naționale de Cruce Roșie din România – Filiala Județeană Dâmbovița

2.1. - Asigură anual sau ori de câte ori este nevoie, prin voluntarii săi, formarea angajaților aparatului de specialitate al primarului comunei Vulcana-Băi și a altor societăți cu capital de stat sau privat, pentru a fi pregătiți în acordarea primului ajutor premedical, în baza unei subvenții acordate de COMUNA VULCANA-BĂI și/sau de participanți, în cuantumul sumelor negociate anterior.

2.2. - Contribuie la realizarea de mijloace didactice (manuale, ghiduri, broșuri, pliante, casete audio, video, CD-uri) necesare activității, precum și la formularea unor cereri de finanțare către partener sau terți.

2.3. - Participă/colaborează la derularea de activități educative care promovează sănătatea și valorile umanitare.

2.4. - Furnizează personal instruit în domeniul acordării primului ajutor.

2.5. - Societatea Națională de Cruce Roșie din România – Filiala Județeană Dâmbovița prin intermediul biroului filialei își rezervă dreptul de a elabora un raport final de evaluare a eficienței parteneriatului în vederea colaborării/necolaborării ulterioare.

2.6. - După fiecare activitate care presupune alocarea de fonduri de orice natură, Societatea Națională de Cruce Roșie din România – Filiala Județeană Dâmbovița are obligația, conform legii, de a face decontarea tuturor cheltuielilor și copii după toate documentele primare.

CAPITOLUL III – Principalele responsabilități ale COMUNEI VULCANA-BĂI

3.1. - Coordonează programe de formare/educație pentru sănătate – intervenție la dezastre sau sociale și asigură îndeplinirea lor împreună cu subfiliala și filiala de Cruce Roșie.

3.2. - Finanțează proiecte inițiate de Societatea Națională de Cruce Roșie din România - Filiala Dâmbovița în baza unor cereri de finanțare/aplicații realizate în folosul comunității sau pentru stimularea elevilor și altor categorii și participă ca partener în obținerea de granturi sau alte surse de finanțare atât din fonduri locale, județene sau naționale, cât și PHARE sau structurale.

3.3. - Asigură, potrivit competențelor sale, condițiile materiale sau financiare în vederea bunei funcționări a programelor Societății Naționale de Cruce Roșie din România - Filiala Județeană Dâmbovița, în funcție de fondurile necesare, în condițiile legii, în special pentru pregătirea salariaților și a cetățenilor în acordarea primului ajutor în caz de calamități sau dezastre.

3.4. - Poate distribui gratuit sau prin colectă, materiale promoționale (calendare, abțibilduri, agende, timbre, etc.) în școli sau alte instituții locale sau private, tuturor locuitorilor COMUNEI VULCANA-BĂI iar contravaloarea acestora se va vira în contul Crucii Roșii Dâmbovița nr. RO97 RNCB 0128 0454 3420 0001 deschis la BCR Târgoviște, în baza documentelor legale.

3.5. - Înzestrează formațiunile sanitar-voluntare ale Crucii Roșii cu materialele necesare instruirii și acordării primului-ajutor.

3.6. - Asigurarea transportului în situații de urgență, calamități și pace pentru personal și transport ajutoare umanitare în vederea realizării programelor, de comun acord cu partenerii. 

3.7. - Asigurarea resurselor financiare și materiale pentru participarea echipajelor și delegaților desemnați oficial la diferite concursuri, competiții, aplicații interne sau internaționale, încheierea de acorduri și parteneriate cu alte societăți sau organisme internaționale inclusiv concursul Sanitarii Pricepuți sau alte forme, precum și a programelor și cheltuielilor de administrație și funcționare a voluntarilor și salariaților Societății Naționale de Cruce Roșie din România - Filiala Județeană Dâmbovița.

3.8. - COMUNA VULCANA-BĂI își rezervă dreptul de a controla activitățile desfășurate împreună cu Societatea Națională de Cruce Roșie din România – Filiala Județeană Dâmbovița pe perioada derulării (valabilității) convenției încheiate între părți, pe problematica cuprinsă în convenția și în vederea cooperării/necooperării ulterioare.

CAPITOLUL IV – Prevederi generale

4.1. - Prezenta convenție, încheiată conform Legii Societății Naționale de Cruce Roșie din România nr.139/1995, cu modificările și completările ulterioare, în 2 (două) exemplare între COMUNA VULCANA-BĂI și Societatea Națională de Cruce Roșie din România - Filiala Județeană Dâmbovița, constituie baza de cooperare și punere în practică a atribuțiilor asumate, începând cu data semnării ei.

4.2. - Pentru derularea în bune condiții a prezentei convenții, părțile se vor întruni ori de câte ori este necesar.

4.3. - Nici una din părți nu va întreprinde activități sau acțiuni care implică responsabilități și pentru cealaltă parte fără acordul acesteia.

4.4. - Prezenta convenție încetează la sfârșitul perioadei convenite sau în orice moment, cu acordul în scris al părților, prin motivare temeinică. Cererea de desfacere a prezentei convenții se va face prin avizare, prin scrisoare recomandată cu confirmare de primire și încetează la 5 zile după primirea recomandatei.

4.5. - Valabilitatea convenției este de 5 ani, încheiată la data de 30 martie 2022, cooperare putând fi extinsă pe baza unui act adițional.

4.6. - În situația în care nu sunt modificări, valabilitatea poate fi extinsă încă un an, după care se va încheia altă convenție.    

